då
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Leppeblomstfamilien,Dåslekta
Då er ei planteslekt i leppeblomstfamilien. Då-slekta består av ettårige urter. Det er ni arter i gruppen, pluss noen hybrid-arter. Slekta omfatter blant annet guldå og kvassdå, som er vanlige ugress i åker.
Beskrivelse Stengelen er stivhåra, har lange ledd nede og korte oppe, og oppsvulmede leddknuter. Blomster med lange kronrør sitter i tette kranser. Kronen har hvelvet/hetteforma overleppe og trefliket underleppe, med to pukler på underleppens midtflik.Då-artene har store blader under de øvre blomsterkransene. Begertennene er stive og stikkende. Utbredelse I Norge er det funnet 7 arter, hvorav fire regnes som indigene og resten er tilfeldig innførte. To arter er veldig vanlige ugress i åker: guldå og kvassdå. Sistnevnte vokser også ved steinrøyser, i sauehellerer og på havstrand. Artene som finnes i Norge er: guldå kvassdå  dundå  vrangdå mykdå blekdå smaldå Les mer i Store norske leksikon leppeblomstfamilien